पाएं अपने शहर की ताज़ा ख़बरें और फ्री ई-पेपरडाउनलोड करें
शेख भिखारी मेडिकल कॉलेज हॉस्पिटल में वेंटीलेटर होते हुए भी इस कोरोना महामारी की विषम परिस्थिति में उसका उपयोग नहीं हो पा रहा है। कोरोना के पहले लहर में ही एनटीपीसी ने अप्रैल 2020 में आनन-फानन में एक दर्जन वेंटीलेटर मेडिकल कॉलेज हॉस्पिटल को उपलब्ध कराया था। इसके अलावा पीएम केयर से और एनएचएम से भी वेंटिलेटर उपलब्ध कराए गए थे । अस्पताल सूत्र के मुताबिक अभी मेडिकल कॉलेज हॉस्पिटल में 31 वेंटीलेटर हैं लेकिन एक भी कारगर नहीं है।
कहा जा रहा है कि अगर वेंटीलेटर मेडिकल कॉलेज हॉस्पिटल में काम करते होते तो शायद मौत का ग्राफ इतना अधिक नहीं होता। कई गंभीर मरीजों की जान बचाई जा सकती थी। यह अस्पताल प्रबंधन की लापरवाही या वेंटीलेटर की गुणवत्ता में छुपा हुआ कोई रहस्य है कि एक साल में भी वेंटीलेटर हॉस्पिटल में इंस्टॉल नहीं हो पाया और काम करने की स्थिति में नहीं है। हालांकि दिखाने के लिए स्पेशल वार्ड भी बना दिया गया है। नए बेड भी लगा दिए गए हैं। वेंटीलेटर भी बेड के बगल में लगा दिया गया है लेकिन सच्चाई यह है कि वह किसी काम का नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn